沈覲宸

沈覲宸  ， 字筍玉 、 號肩紅 、 晚號卷阿 ， 福建侯官 （ 今福州 ） 人 ， 中華民國海軍少將 。 其曾祖父爲晚清大臣沈葆楨 ， 父親爲曾任船政大臣的沈翊清 。 1897年 ， 沈覲宸入讀福州船政前學堂第六屆製造科 。 1903年 ， 中癸卯恩科舉人 。 翌年 ， 授內閣中書舍人 。 1907年 ， 任監察御史 。 1913年 ， 赴法國留學 ， 後又因第一次世界大戰爆發而轉入瑞士洛桑飛機專門學校 ， 獲飛機工程師學位 。 1919年回國 ， 1920年出任福州海軍制造學校校長 。 1921年 ， 被授予海軍造械大監 。 翌年調任北京南苑航空學校校長 。 1925年 ， 任航空署航運廳廳長 ， 並於同年晉授海軍造械主監 。 1926年 ， 出任福州海軍學校代校長 。 1928年 ， 任國民革命軍海軍司令部編譯處祕書長 。 1930年 ， 出任海軍部少將銜技正 ， 主編 《 海軍雜誌 》 。 翌年 ， 擔任海軍全軍校閱委員 。 1934年福建事變後 ， 退往南京 。 1947年 ， 晉升海軍輪機少將 。 中華人民共和國成立後 ， 任福建省政協常委 、 福建省文史館館員 。 1962年於上海病逝 ， 葬於上海萬國公墓 。 著有 《 紅樓夢考證 》 、 《 海事大事記 》 、 《 海軍編年史 》 等 。